唐鐃歌妓吹曲十二篇
作者：柳宗元
朝代：唐

paragraphs: 東蠻有謝氏，冠帶理海中。
自言我異世，雖聖莫能通。
王卒如飛翰，鵬鶱駭羣龍。
轟然自天墜，乃信神武功。
繫虜君臣人，累累來自東。
無思不服從，唐業如山崇。
百辟拜稽首，咸願圖形容。
如周王會書，永永傳無窮。
睢盱萬狀乖，咿嗢九譯重。
廣輪撫四海，浩浩知皇風。
歌詩鐃鼓閒，以壯我元戎。